Jeton Fejza: Programska rješenja za snimanje i reprodukciju snimki predavanja

Dnevnik rada

1. tjedan (10.-16.3.2013.)

Dosadašnji rad

Napisao sam okvirni uvod u temu uz pomoć wikipedie koji će kasnije poslužiti i za pisanje teksta samog završnog rada. Napravio sam popis programskih rješenja s wikipedije.

UVOD

Snimanje predavanja odnosi se na snimanje i spremanje sadržaja predavanja, konferencije ili seminara. Sam proces snimanja obuhvaća nekoliko hardverskih i softverskih komponenata koji zajedno rade na snimanje zvučnih i vizualnih komponenata predavanja. Hardver se koristi za snimanje predavačevog glasa zajedno s videozapisom. Često se predavač služi i drugim vizualnim pomagalima kao što su npr. slajdovi, koji se u publici prikazuju projektorom. U tom slučaju hardver za snimanje može ukomponirati i ta pomagala u videozapis. Jednom kada je snimanje napravljeno, pohranjuje se ili na samom hardveru na kojem je i snimano, ili se šalje na neki poslužitelj bilo u LAN-u bilo putem Interneta. Nakon obrade video formata i pretvaranja u željeni mehanizam distribucije, gledatelji tada mogu pristupiti snimanom materijalu u stvarnom vremenu ili pohraniti na vlastitom računalu. Snimanje predavanja obično uključuje ove komponente:

• Mikrofon

• Kamera

• Snimanje ekrana

• Snimanje prezentacije

Za ostvarivanje procesa snimanja predavanja potrebni su posebni softveri na predavačevom računalu, gledateljevom, ali i na poslužitelju ako on postoji. Pod pojmom softver podrazumijevaju se obični web preglednici i programi za reprodukciju videosnimaka, ali i posebni programi napravljeni u svrhu snimanja predavanja. Softver predavača i gledatelja mora biti usklađen sa softverom na poslužitelju, koji prima snimku sa hardvera, obrađuje ju i šalje na gledateljevo računalo na zahtjev. Moderni softveri za snimanje predavanja podržavaju i napredne mogućnosti kao što su indeksiranje, brzo pretraživanje, uređivanje videosnimke u stvarnom vremenu, vođenje bilježaka i dr.

Popis s wikipedije:

1. Reach US

2. Accordent

3. Arrive ViewPoint

4. BlueBook Platform

5. Cisco Media Transformation

6. Echo 360

7. Epiphan Lecture Recorder x2

8. Galicaster

9. LecTo

10. Mediasite

11. Opencast Matterhorn

12. Panopto

13. Presentations2Go

14. Tegrity

15. Ubicast

Daljnji koraci

Posebno istražiti svako od rješenja s wikipedie. Istaknuti prednosti i nedostatke i komentirati svaku od njih.